  Виталий Пронин Тодмо литературоведлы Ф. Ермаковлы та нуналъёсы тырмысал 90 арес.Тодмо удмурт литературовед, К. Герд нимо премилэн лауреатэз Фома Ермаков вордӥськем дырысен 30-тӥ апреле 90 ар тырмиз.  Вавож ёросысь Итчи-Докъя гуртын Фома Кузьмичлы сӥзем бадӟым ужрад ортчиз.Итчи-Докъяысь культура юртэ люкаськизы «Удмурт Кенеш» огазеяськонлэн Вавож но Сюмси ёросъёсысь ёзчиосыз, кивалтӥсьёс, дышетӥсьёс, школаын дышетскисьёс но огшоры гуртоос. Ужрад усьтӥськиз крезь шудэм улсын. Сценаысь экран вылын тӧласькизы италмас сяськаос. Вавож ёрослэн йырыз Николай Чайников вакчияк мадиз ёрослэн аспӧртэмлыкез сярысь. Зэмзэ но, шаерысьтымы ёросъёс пӧлын Вавож нимысьтыз инты басьтэ. Татысь калык ужаны быгатэменыз гинэ ӧвӧл, визьмыныз но висъяське. 13 дышетӥсьсы Россия Федерациысь устоосыз пӧлы пыремын ни. Татысь ик тракторист Вадим Зарецких Россиын тужгес устоеныз лыдъямын. Соин ик сокем паймонэз ӧвӧл, дыр, та зумыто музъем вылын Фома Ермаков кадь адямилэн вордӥськемезлы. Но туннэ нуналлы тросэз, ма, землякъёсыз гинэ но, уг тодо, макем бадӟым инты басьтэ та тодосчи удмурт наукаын, оглом удмурт движениын. Ӵапак юбилей ик катанчиосты усьтыны юрттӥз.Елена Миннигараева Туспуктӥз В. Беломорскихhttp://udmdunne.ru/2017/05/so-kadez-%D3%A7v%D3%A7l-ni/  